CELEX: 32010R1066
Language: fi
Date: 2010-11-19 00:00:00
Title: Komission asetus (EU) N:o 1066/2010, annettu 19 päivänä marraskuuta 2010 , tiettyjen tavaroiden luokittelusta yhdistettyyn nimikkeistöön

20.11.2010   
            
            
               FI
            
            
               Euroopan unionin virallinen lehti
            
            
               L 304/9
            
         KOMISSION ASETUS (EU) N:o 1066/2010,
   annettu 19 päivänä marraskuuta 2010,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä marraskuuta 2010.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tuote, jossa on äänitaajuusvahvistin (15 W) ja kaiutin (noin 20 cm, eli 8 tuumaa) kotelossa, jonka mitat ovat noin 38 × 38 × 20,5 cm ja paino noin 8 kg.
                  Tuotteessa on liitännät
                  
                              —
                           
                           
                              soittimelle, kuten sähkökitaralle;
                           
                        
                              —
                           
                           
                              jalkakäyttöiselle ohjaimelle äänitehosteita varten;
                           
                        
                              —
                           
                           
                              äänen tallennus- ja toistolaitteelle, kuten MP3- tai CD-soittimelle; ja
                           
                        
                              —
                           
                           
                              kuulokkeille.
                           
                        Siinä on myös säätimet äänen voimakkuudelle ja vahvistukselle sekä äänenvärille ja äänitehosteille.
                  Tuote ottaa vastaan sähkösignaaleja soittimesta, vahvistaa ne äänitaajuusvahvistimella ja muuntaa ne kuuluvaksi ääneksi kaiuttimella.
               
               
                  8518 40 89
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 3 huomautuksen sekä CN-koodien 8518, 8518 40 ja 8518 40 89 nimiketekstien mukaisesti.
                  Koska tuotteessa ei ole mikrofonia eikä sille tarkoitettua liitäntää, sillä ei voida ottaa vastaan kuuluvaa ääntä. Näin ollen luokittelu alanimikkeeseen 8518 50 sähköllä toimivana äänenvahvistinyhdistelmänä ei tule kyseeseen.
                  Tuote on XVI jakson 3 huomautuksessa tarkoitettu yhdistelmäkone, jossa on alanimikkeeseen 8518 29 kuuluva kaiutin, alanimikkeeseen 8518 40 kuuluva sähköllä toimiva äänitaajuusvahvistin ja alanimikkeeseen 8543 70 kuuluva äänitehostelaite.
                  Äänitaajuuden vahvistaminen on tuotteen pääasiallinen toiminto, kun otetaan huomioon vastaanotettavien signaalien käsittelyn taso.
                  Sen vuoksi tuote on luokiteltava CN-koodiin 8518 40 89 sähköllä toimivana äänitaajuusvahvistimena.